CELEX: C2005/057/52
Language: da
Date: 2005-03-05 00:00:00
Title: Sag T-482/04: Sag anlagt den 13. december 2004 af Komsa Kommunikation Sachsen AG mod Kontoret for Harmonisering i det Indre Marked (Varemærker og Design)

5.3.2005   
            
            
               DA
            
            
               Den Europæiske Unions Tidende
            
            
               C 57/30
            
         Sag anlagt den 13. december 2004 af Komsa Kommunikation Sachsen AG mod Kontoret for Harmonisering i det Indre Marked (Varemærker og Design)
   (Sag T-482/04)
   (2005/C 57/52)
   Det sprog, stævningen er affattet på: tysk
   Ved De Europæiske Fællesskabers Ret i Første Instans er der den 13. december 2004 anlagt sag mod Kontoret for Harmonisering i det Indre Marked (Varemærker og Design) af Komsa Kommunikation Sachsen AG, Hartmannsdorf (Tyskland), ved Rechtsanwalt F. Hagemann. Den anden part i sagen for appelkammeret var Anders + Kern Präsentationssysteme GmbH Co. KG, Norderstedt (Tyskland).
   Sagsøgeren har nedlagt følgende påstande:
   
               —
            
            
               Afgørelse truffet den 6. september 2004 af Første Appelkammer ved Kontoret for Harmonisering i det Indre Marked (Varemærker og Design) (sag R 65/2003-4) annulleres, for så vidt som indsigerens klage for appelkammeret blev taget til følge med hensyn til følgende varer, der er nævnt i varemærkeansøgningen: »Apparater til optagelse, transmission og gengivelse af data, lyd eller billeder; elektrotekniske og elektroniske apparater og heraf sammensatte systemer til fjernstyring af industrielle arbejdsprocesser; alle førnævnte varer også til indbygning i køretøjer; maskinlæsbare databærere af enhver art forsynet med programmer«.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter:
   
               Ansøger om EF-varemærket:
            
            
               Sagsøgeren.
            
         
               EF-varemærket, der søges registreret:
            
            
               Figurmærket »@k« for varer og tjenesteydelser i klasse 9, 16, 35, 37, 38 og 42 (ansøgning nr. 1322460).
            
         
               Indehaver af det i indsigelsessagen påberåbte varemærke eller tegn:
            
            
               Anders + Kern Präsentationssysteme GmbH & Co. KG.
            
         
               Det i indsigelsessagen påberåbte varemærke eller tegn:
            
            
               EF-figurmærket »A+K« for varer og tjenesteydelser i klasse 6, 9 og 20 (EF-varemærke nr. 294 546).
            
         
               Indsigelsesafdelingens afgørelse:
            
            
               Indsigelsen forkastet.
            
         
               Appelkammerets afgørelse:
            
            
               Klagen, der var indgivet af Anders + Kern Präsentationssysteme GmbH & Co. KG, blev imødekommet for så vidt der var tale om følgende varer: »Apparater til optagelse, transmission og gengivelse af data, lyd eller billeder; elektrotekniske og elektroniske apparater og heraf sammensatte systemer til fjernstyring af industrielle arbejdsprocesser; alle førnævnte varer også til indbygning i køretøjer; maskinlæsbare databærere af enhver art forsynet med programmer«. I øvrigt blev klagen afslået.
            
         
               Søgsmålsgrunde:
            
            
               Appelkammerets afgørelse er i strid med artikel 8, stk. 1, litra b), i forordning (EF) nr. 40/94, da appelkammeret har bedømt betingelserne for, at der er risiko for forveksling af varemærkerne fejlagtigt. Der foreligger ikke en sådan risiko for forveksling mellem varemærkerne.